section_heading: Glavni ciljevi
paragraph_text: Svjetska organizacija za zaštitu prirode djeluje u smjeru smanjivanja ekološkog pritiska čovjeka na okolinu – upotrebe zemljišta i prirodnih resursa koji su neophodni za proizvodnju hrane, snabdijevanje vodom, vlaknima i drvnom građom; cilj je i postići povoljniju apsorpciju ugljikovog dioksida koji se ispušta u atmosferu putem mnogobrojnih ljudskih utjecaja. Njen cilj nije udaljavanje ljudi od prirode, vraćanju u prošlost, ili sprječavanje razvoja država ili zajednica, već pronalaženje praktičnih rješenja za zdravi planet, planet na kojoj će i sadašnjim i budućim generacijama biti omogućen zajednički napredak ljudi i prirode, uz racionalno iskorištavanje prirodnih dobara, u stabilno održivom životnom okruženju.